กรมอนามัยยืนยันว่า ออกกำลังกายในช่วงโควิด-19ยังสามารถทำได้ แต่เว้นระยะห่าง 2 เมตร
กรมอนามัยยืนยันว่า ออกกำลังกายในช่วงโควิด-19 ยังสามารถทำได้ แต่เว้นระยะห่าง 2 เมตรนายแพทย์ บัญชา ค้าของ รองอธิบดีกรมอนามัย ยืนยันว่า ออกกำลังกายในช่วงโควิด ยังสามารถทำได้ เช่น การเต้นแอโรบิคภายในบ้าน ส่วนการออกไปวิ่งนอกบ้าน ต้องคำนึงถึงการติดเชื้อว่ามีความเสี่ยงหรือไม่ แต่ไม่จำเป็นต้องห่างกันมากถึง 20 เมตรตามที่ตกเป็นกระแสข่าว เพราะความเสี่ยงอยู่ที่ระยะห่างเพียง 2 เมตร ส่วนประเด็น การห้ามขายเครื่องดื่มแอลกอฮอล์นั้น มองว่าเป็นจุดเริ่มต้นที่ดีในการเลิกเหล้า ซึ่งจะประหยัดค่าใช้จ่าย แต่แนะนำไม่ให้หักดิบ เพราะมีโอกาสเสี่ยงต่อการเสียชีวิตได้ หากต้องการเลิก ควรปรึกษาแพทย์ หรือลดการดื่มในปริมาณที่น้อยลงขณะที่ นายแพทย์ อนุพงษ์ สุจริยากุล ผู้ทรงคุณวุฒิกรมควบคุมโรค กล่าวถึง การพบเชื้อโควิด-19 มีความเป็นไปได้ที่จะพบเชื้อหลัง 14 วัน แต่โอกาสน้อยมาก ซึ่งระดับเชื้อในร่างกายมีความผันแปรในแต่ละช่วงเวลา ขึ้นอยู่กับภูมิคุ้มกันของร่างกายว่าจะกำจัดได้มากน้อยขนานไหน แต่ตอนนี้ข้อมูลทางการแพทย์ที่ชัดเจนระยะการฟักตัวของเชื้ออยู่ที่ประมาณ 2-14 วัน